04 वाजून 10 मिनिटं:  निवडणूक लढवणार की नाही या प्रश्नावर पवार म्हणाले की राष्ट्रवादीचे प्रमुख शरद पवार जे सांगतील तो निर्णय मला मान्य असेल असं अजित पवार म्हणाले. 

04 वाजून 04 मिनिटं :या गोष्टीत वेगवेगळ्या पद्धतीनं मतप्रदर्शन होणार हे मला माहीत होतं. त्यामुळे मी माझी मानसिकता तयार केली होती. या सगळ्यापासून थोडा वेळ शांत राहण्यासाठी एका ठिकाणी राहिलो होतो.आमच्या घरात गृहकलह नाही. आमचा परिवार मोठा असला, तरी घरातील ज्येष्ठ व्यक्ती मार्गदर्शन करेल तसंच आम्ही वागतो. आताही शरद पवारांनी सांगितल्याप्रमाणे मी पत्रकार परिषद घेऊन भूमिका मांडत आहे. 

03 वाजून 58 मिनिटं : सर्वांत महत्त्वाचं म्हणजे या सर्वांशी शरद पवार यांचा दुरान्वयेही संबंध नव्हता. केवळ मी बोर्डावर होतो आणि आमचं नातं आहे म्हणून शरद पवारांना गोवण्यात येतंय का असा विचार माझ्या मनात येत होता. आपल्यामुळे शरद पवारांची या वयात बदनामी होतीये यामुळे मी व्यथित झालो. आणि मी राजीनाम्याचा निर्णय घेतला. 

03 वाजून 54 मिनिटं : सहकारी बँकेत 25 हजार कोटींचा गैरव्यवहार केल्याचा ठपका ठेवण्यात आला आहे. पण या बँकेतील ठेवी 11 हजार-साडे अकरा हजार कोटींच्या ठेवी आहेत. ठेवींपेक्षा मोठा घोटाळा कसा, असा विचार मी करत आहे. सहकारी सूतगिरण्या किंवा अन्य संस्था टिकणविण्यासाठी नियमबाह्य मदत करावी लागते. सरकारनंही चार नेत्यांच्या कारखान्यांना वाचविण्यासाठी सरकारनंही अशी मदत केली आहे. मग आमच्यावर ठपका काय? निवडणुकीच्या तोंडावरच ही कारवाई का? 

03 वाजून 36 मिनिटं : "माझ्या सद्सदबुद्धिला स्मरुन अचानक राजीनामा दिल्यानंतर अनेकांना प्रश्न पडला. अशी वेळ माझ्यावर यापूर्वीही आली होती. मी उपमुख्यमंत्रिपदाचा राजीनामा असाच अचानक दिला होता. तेव्हाही मी कोणाला काही सांगितलं नव्हतं. मी न सांगता राजीनामा दिल्याबद्दल ज्यांच्या भावना दुखावल्या त्या सर्वांची मी माफी मागतो. कार्यकर्त्यांचीही माफी मागतो," अजित पवारांना पत्रकार परिषदेत म्हटलं. 

03 वाजून 43 मिनिटंः अजित पवारांची पत्रकार परिषद सुरू. अजित पवारांसोबत जयंत पाटील, छगन भुजबळ, धनंजय मुंडेंसह राष्ट्रवादीचे अन्य नेते उपस्थित. 

02 वाजून 36 मिनिटं : आपल्या राजीनाम्याबद्दल बोलण्यासाठी अजित पवार हे यशवंतराव चव्हाण प्रतिष्ठान इथं दुपारी साडे तीन वाजता पत्रकार परिषद घेणार आहेत. ही पत्रकार परिषद धनंजय मुंडेंच्या घरी होणार होती. मात्र नंतर हे ठिकाण बदलण्यात... \n\nवरील लेखासाठी मला एक चांगले शीर्षक द्या.
अजित पवार: माझ्यामुळे शरद पवारांवर गुन्हा दाखल झाल्याने व्यथित होऊन राजीनामा